b'\n_START_ARTICLE_\nAnton \xc5\xbdigon\n_START_SECTION_\n\xc5\xbdivljenje in delo\n_START_PARAGRAPH_\n\xc5\xa0tudiral je pravo in dosegel doktorat znanosti. \xc5\xbde leta 1861 je bil na volitvah v gori\xc5\xa1ki de\xc5\xbeelni zbor izvoljen v kme\xc4\x8dki kuriji. Leta 1869 je sodeloval v pripravljalnem odboru za ustanovitev politi\xc4\x8dnega dru\xc5\xa1tva So\xc4\x8da. Odprl in vodil je tabor v Biljani in na njem govoril. Na seji gori\xc5\xa1kega de\xc5\xbeelnega zbora je bila 30. oktobra 1869 podana interpelacija za Zedinjeno Slovenijo. Podpisnika sta bila dr. Josip Tonkli in dr. Anton \xc5\xbdigon, ostalih osem slovenskih poslancev pa je ni podpisalo. Podpisnika sta dobila v slovenskih \xc4\x8dasopisih politi\xc4\x8dno podporo, ostalih osem pa ostro kritiko. Leta 1870 je bil na kandidatni listi So\xc4\x8de ponovno izvoljen v de\xc5\xbeelni zbor. Maja 1870 je govoril na taboru v Tolminu. Na ob\xc4\x8dnem zboru dru\xc5\xa1tva So\xc4\x8da pa je prejel posebno zahvalo, ker se je v de\xc5\xbeelnem zboru potegoval za uporabo slovenskega jezika. V osmrtnici ga je glasilo So\xc4\x8da uvrstil med mladoslovence.'